CELEX: 62015TN0306
Language: lt
Date: 2015-06-09 00:00:00
Title: Byla T-306/15: 2015 m. birželio 9 d. pareikštas ieškinys byloje KV/EACEA

24.8.2015   
            
            
               LT
            
            
               Europos Sąjungos oficialusis leidinys
            
            
               C 279/39
            
         2015 m. birželio 9 d. pareikštas ieškinys byloje KV/EACEA
   
   (Byla T-306/15)
   (2015/C 279/49)
   Proceso kalba: anglų
   
      Šalys
   
   
      Ieškovė: KV (Atėnai, Graikija), atstovaujama advokato S. Pappas
   
      Atsakovė: Švietimo, garso ir vaizdo bei kultūros vykdomoji įstaiga (EACEA)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. balandžio 10 d. Švietimo, garso ir vaizdo bei kultūros vykdomosios įstaigos (EACEA) sprendimą EACEA/MH/mvh/OKRAPF15D006233 dėl finansinio susitarimo 518072-LLP-1-2011-1-DE-COMENIUS-CNW/2011-3848, susijusio su projektu „Vaikų priežiūros paslaugų sektoriaus darbuotojų ir mokytojų tinklas“ („Network for Staff and Teachers in Childcare Services“ – NEST),
            
         
               —
            
            
               įpareigoti atsakovę padengti savo ir ieškovės su šios bylos nagrinėjimu susijusias bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas – pirmoji akivaizdi vertinimo klaida
               
                           —
                        
                        
                           Ginčijamame sprendime atskyrus „įprastas“ ir „papildomas“ ieškovės partnerių/dalininkų aptariamame projekte teikiamas paslaugas, padaryta akivaizdi vertinimo klaida, nes įstaiga akivaizdžiai neatsižvelgė į partnerių teikiamų paslaugų pobūdį ir aiškią ieškovės visuotinio susirinkimo valią užsiimti tokiomis paslaugomis ir jas sureguliuoti, kadangi jis jas laikė atskira kategorija, kuriai netaikomos įstatų nuostatos, ir į aplinkybę, kad aptariamame projekte partnerių teikiamos paslaugos atitinka visus minėto visuotinio susirinkimo sprendimo reikalavimus.
                        
                     
         
               2.
            
            
               Antrasis ieškinio pagrindas – antroji akivaizdi vertinimo klaida
               
                           —
                        
                        
                           Ginčijamame sprendime padaryta akivaizdi vertinimo klaida, kiek tai susiję su sprendimo motyvavimu dėl partnerių/dalininkų ir ieškovės pavaldumo santykio, kurio egzistavimas buvo aiškiai patvirtintas įstaigai pateiktais įrodymais.